
Z A P I S N I K
5.  sjednice Vijeća Mjesnog odbora „Šestinski dol -Vrhovec“,
28. listopada 2021.,  u prostoru MS „Šestinski dol -Vrhovec“,
s početkom 19:16 sati
NAZOČNI ČLANOVI VIJEĆA:

Dario Horvatić, Božena Horvat-Alajbegović, Svjetlana Veseli, Tvrtko Horvatić, Josip Burek, Ivona Molan, Dario Ptičar, Tena Zenko Milović 
NENAZOČNI ČLANOVI VIJEĆA:

Nina Gojić
Predsjedava Dario Horvatić, predsjednik Vijeća.

Zapisnik vodi: Tena Zenko Milović 
Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 5. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst Zapisnika 4. sjednice Vijeća, održane 29. rujna 2021., sa sljedećom izmjenom:
1. Tvrtko Horvatić, budući da nije prisustvovao 4. sjednici VMO-a Šestinski dol – Vrhovec, briše se iz popisa nazočnih članova Vijeća te se upisuje u nenazočne članove Vijeća.
Na prijedlog predsjednika Vijeće jednoglasno utvrđuje

D n e v n i   r e d

1. Donošenje zaključka o utvrđivanju prijedloga prioriteta za Prijedlog plana MKA i Plana komunalnih aktivnosti Gradske četvrti Črnomerec za 2022.

2. Zamjena uspornika na Vrhovcu kod k.br. 225

3. Uređenje zelene površine nasuprot zgrade s adresom Mandaličina 12B

4. Aktualna komunalna problematika

5. Pitanja, prijedlozi i obavijesti

Ad 1. Donošenje zaključka o utvrđivanju prijedloga prioriteta za Prijedlog plana MKA i Plana komunalnih aktivnosti Gradske četvrti Črnomerec za 2022.

Članovi Vijeća primili su pisani materijal uz poziv.

Vijeće jednoglasno donosi

Z A K LJ U Č A K

o utvrđivanju prijedloga prioriteta za Prijedlog plana MKA i Plana komunalnih aktivnosti Gradske četvrti Črnomerec za 2022.


Vijeće Mjesnog odbora Šestinski dol - Vrhovec predlaže Vijeću Gradske četvrti Črnomerec da u Plan komunalnih aktivnosti Gradske četvrti za 2022. godinu uvrsti sljedeće akcije na području Mjesnog odbora „Šestinski dol-Vrhovec“:

I. VODOOPSKRDBA 

	R.br.
	Lokacija – ulica
	Opis radova/usluge/opreme

	1.


	Vidikovac i odvojci
	rekonstrukcija vodoopskrbnog cjevovoda




II. ODVODNJA OTPADNIH VODA

	R.br.
	Lokacija – ulica
	Opis radova/usluge/opreme

	1.
	Vidikovac i odvojci
	rekonstrukcija sustava odvodnje otpadnih voda

	2.
	Šipki i Jaruga
	izrada projektne dokumentacije i gradnja

	3.
	Ul. Kestenovac do Ul. Čukovići
	izrada projektne dokumentacije za oborinsku odvodnju

	4.
	Vrtlarska cesta 
	izrada projektne dokumentacije




III.  OPREMA NA JAVNOPROMETNIM POVRŠINAMA I OBJEKTI

	R.br.
	Lokacija
	Opis radova/usluge/opreme

	1.
	Ulica Podfuščak- Čičkovina k. br. 12
	postavljanje prometnog ogledala


	2.
	Prevoj k.br. 5-7
	postavljanje prometnog ogledala

	3. 
	Domobranska k.br. 34 (kod križanja s ulicom Kuniščak)
	postavljanje prometnog ogledala

	4.
	Šestinski dol k.br.135c (kod posljednje autobusne stanice)
	postavljanje prometnog ogledala

	5.
	Šestinski dol k.br. 139a
	postavljanje prometnog ogledala

	6.
	Šestinski dol k.br. 15
	premještaj i zamjena postojećeg uspornika s uzdignutom betonskom plohom s navedene lokacije, sjevernije, bliže prvom zavoju

	7.
	Šestinski dol k.br. 119
	zamjena dotrajalih uspornika s uzdignutom betonskom plohom

	8.
	Šestisnki dol
	postavljanje 5 nadstrešnica na autobusnim stajalištima – smjer jug


IV. POJAČANO ODRŽAVANJE CESTA I ULICA

	R.br.
	Lokacija – ulica
	Opis  (prvo asfaltiranje ili obnova; s pješačkim hodnikom ili bez njega; potrebne kanalice ili rubnjaci; oborinska odvodnja; potrebna proširenja i sl.)

	1.


	Ulica Kestenovac do ulice Čukovići 
	asfaltiranje

	2.
	I. Šestisnki odvojak – spoj s ulicom Čukovići
	asfaltiranje

	3.


	Zatišje od k.br. 8a do 8g
	asfaltiranje i zamjena kanalica i slivnika

	4.
	Šestisnki dol – od posljednje autobusne stanice do k.br. 149
	izrada projektne dokumentacije, gradnja nogostupa i kanalica

	5.
	Vrhovec – od Vinograda do Vidovčice
	izrada projektne dokumentacije i gradnja nogostupa

	6.
	I. Vidovčica
	izrada projektne dokumentacije i gradnja nogostupa

	7.
	Klanac
	asfaltiranje

	8.

	Vrhovec, od Mandaličine do Zatišja
	izrada projektne dokumentacije i  uređenje nogostupa

	9.
	Kunišćak – od Svetog Duha do kružnog toka
	asfaltiranje ulice

	10.
	I. Podfuščak
	izgradnja kanalica


	11.
	Šestinski dol - Vrhovec
	obnova horizontalne prometne signalizacije na autobusnim stajalištima linija 129 i 149 

	12. 
	Šestinski dol - Vrhovec
	obnova (bojanje) cjelokupne horizontalne prometne signalizacije

	13. 
	križanje Šestinski dol - Kuniščak
	renovacija i smanjenje postojećeg kružnog toka

	14. 
	Šestinski dol – nasuprot ulice Cerovac
	izrada projektne dokumentacije i izrada pješačke staze iza postojećih kuća na Šestinskom dolu

	15. 
	Šestinski dol – posljednja autobusna stanica
	iscrtavanje zebre s južne strane posljednje autobusne stanice

	16.
	Šestinski dol k.br. 103
	saniranje stepeništa 


V. IGRALIŠTA I ZELENE POVRŠINE
	R.br.
	Lokacija – ulica
	Opis radova/usluge/opreme

	1.
	Vrtlarska cesta, nasuprot kbr. 23
	postavljanje klupa

	2.
	Zamorski breg k.č. br. 3657 k.o. Mikulići
	izrada projektne dokumentacije za gradnju dječjeg igrališta i opremanje sa spravama

	3.
	Šestinski dol k.br. 40 - 52
	izrada projekta za sadnju drvoreda uz nogostup; gradnja parka za pse; postavljanje klupica i koševa za pseći izmet

	4. 
	Domobranska k.br. 4
	postavljanje betonske podloge i 2 betonska stola

za stolni tenis – na zelenoj površini, bliže neboderu s adresom Domobranska 4

	5.
	Uređenje šetnice i biciklističke staze od Šestinskog dola k.br. 12 do budućeg parka za pse kod k.br. 52; Uređenje multifunkcionalnog dječjeg igrališta – Šestinski dol k.br.12
	izrada projektne dokumentacije za gradnju šetnice i biciklističke staze te gradnju i uređenje multifunkcionalnog dječjeg igrališta (postavljanje sprava za djecu s posebnim potrebama, sprava za vježbanje na otvorenom, opremanje dječjeg igrališta sa spravama)

	6.


	Dječje igralište Prevoj
	postavljanje betonske podloge i betonskog stola

za stolni tenis

	7.
	Dječje igralište Prevoj
	završetak postavljanja ograde i vrata na spomenutom dječjem igralištu

	8.
	Šestinski dol – Ulica grada Gualdo Tadino
	Uređenje šumskih puteva i šetnica unutar šume koja spaja Šestinski dol i Ulicu grada Gualdo Tadino

	9.
	Ulica grada Gualdo Tadino k.br. 18 - 28
	uređenje postojeće šetnice te postavljanje 4 klupica (između zgrada i šume)


      VI.  JAVNA RASVJETA

	1.
	I. Vidovčica
	izrada projektne dokumentacije i gradnja

	2.
	Čičkovina 24a,b,c,d
	izrada projektne dokumentacije i gradnja


VII. PROSTOR JAVNE SAMOUPRAVE
	1.
	MO Šestinski dol – Vrhovec, Ilica 181
	Uređenje prostora, promjena izloga, stolarije i brava


Ad 2. Zamjena uspornika na Vrhovcu kod k.br. 225

Članovi Vijeća primili su pisani materijal uz poziv.

Vijeće jednoglasno donosi
Z A K LJ U Č A K

o zamjeni uspornika na Vrhovcu kod k.br. 225

1. Vijeće Mjesnog odbora Šestinski dol-Vrhovec slaže se sa zahtjevom zamjene gumenih uspornika koji su postojali na dvije lokacije, u blizini Vrhovca k.br. 225 i obližnje autobusne stanice s uzdignutom betonskom plohom (uspornikom).
2. Ovaj Zaključak dostavit će se Vijeću Gradske četvrti Črnomerec na daljnje postupanje i podnositelju zahtjeva.
Ad 3. Uređenje zelene površine nasuprot zgrade s adresom Mandaličina 12b
Članovi Vijeća primili su pisani materijal na sjednici.

Vijeće jednoglasno donosi

Z A K LJ U Č A K

o potrebi uređenja zelene površine nasuprot zgrade s adresom Mandaličina 12b
1. Vijeće Mjesnog odbora Šestinski dol-Vrhovec zalaže se za uređenje zelene površine / uklanjanje štetnog (možebitno alergenog) bilja uz ogradu OŠ Nad lipom, u Mandaličinoj nasuprot kućnog broja 12b, ponajviše zbog zaštite zdravlja djece koja pohađaju Osnovnu školu Nad lipom kao i stanara obližnjih zgrada u Mandaličinoj ulici.
2. Ovaj zaključak dostavit će se Gradskom uredu za mjesnu samoupravu i Vijeću Gradske četvrti Črnomerec na daljnje postupanje.

Ad.4. Aktualna komunalna problematika

Vijeće je raspravilo o problemtici nagomilavanja otpada pored kontejnera u Ulici grada Gualdo Tadino kod k.b. 18 i 28 budući da se u posljednje vrijeme javlja učestalo gomilanje raznog otpada mimo postojećih kontejnera, a sa sumnjom da spomenuti otpad ostavljaju stanari drugih ulica. Također Vijeće je raspravilo i problem čestog ostavljanja glomaznog otpada na Šestinskom dolu kod k.b. 53. 

Vijeće jednoglasno usvaja
ZAKLJUČAK

o problemu odlaganja otpada kod Gualda Tadina k.br. 16 i 18
1. Vijeće je raspravljalo o problematici odlaganja otpada kod Ulice grada Gualda Tadina k.br. 18 i 28.
2. Vijeće predlaže postavljanje nadzornih kamera i ploča na kojima bi pisalo zabranjeno odbacivanje otpada u Ulici grada Gualdo Tadino kod k.br. 18 i 28, a kojima bi se nadziralo područje pored postojećih kontejnera za odlaganje otpada. 

3. Vijeće predlaže postavljanje dvaju dodatnih kontejnera za plastiku, jedan ispred svakog spomenutog kućnog broja.

ZAKLJUČAK

o nepropisnom odlaganju glomaznog otpada kod Šestinskog dola k.br. 53
1.Vijeće je raspravljalo o problematici nepropisnog odlaganja glomaznog otpada kod

ulice Šestinski dol k.br. 53 (uz nogostup, u blizini autobusne stanice, u samoj blizini 
Doma za psihički bolesne odrasle osobe Zagreb)
2.Vijeće predlaže postavljanje nadzorne kamere i ploče na kojoj bi pisalo zabranjeno odbacivanje otpada na spomenutoj lokaciji. 

3.Vijeće predlaže postavljanje podzemnih kontenijera na toj lokaciji, te traži od nadležnih institucija stručno mišljenje te provedbu takve aktivnosti  u slučaju da je ona moguća. 

Ad.5. Pitanja prijedlozi i obavijesti

Dario Horvatić obaviještava Vijeće o premještaju liječnika iz prostorija Doma zdravlja u Vrtlarskoj ulici u prostorije na Ulici baruna Filipovića (kao posljedica potresa), što utječe na građane s područja MO Šestinski dol - Vrhovec. Kako su usluge liječnika u navedenim prostorijama koristili mnogi građani s područja MO Šestinski dol – Vrhovec, posebice starije životne dobi, a sama zgrada Doma zdravlja u Vrtlarskoj ulici posjeduje „zelenu“ naljepnicu, predsjedavajući predalaže da stupi u kontakt s ravnateljem Doma zdravlja Zagreb – zapad s upitom vezanim za dobivanje dodatnih informacija o spomenutom preseljenju te mogućnosti povratka liječnika u prostorije u Vrtlarskoj ulici. Vijeće prihvaća prijedlog predsjedavajućeg.
Zapisnik sastavila:
Tena Zenko Milović    
Dovršeno u 20:31 sati.
KLASA:   026-02/21-002/1914
URBROJ: 251-06-11-308-21-2
Zagreb,     28. listopada 2021.







                       Predsjednik









Vijeća Mjesnog odbora









         Dario Horvatić

